**Ministru kabineta rīkojuma projekta**

**“Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir rast risinājumu pašreizējai problemātikai saistībā ar Latvijas studentu izlases hokejā dalību 29.Pasaules Ziemas Universiādē un Latvijas studentu izlases basketbolā dalību 30.Pasaules Vasaras Universiādē, piešķirot šim mērķim biedrībai „Latvijas Augstskolu sporta savienība” valsts budžeta līdzekļus 40 000 *euro* apmērā. Tāpat projekta mērķis ir rast risinājumu pašreizējai problemātikai saistībā ar Federācijas kausa (FED CUP) tenisā sacensību organizēšanu Latvijā, piešķirot šim mērķim biedrībai „Latvijas Tenisa savienība” valsts budžeta līdzekļus 203 094 *euro* apmērā. Kopumā tiek piešķirti papildus valsts budžeta līdzekļi 243 094 *euro* apmērā. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43.punkts. 2. Nepieciešamība piešķirt papildu valsts budžeta līdzekļus biedrībai „Latvijas Augstskolu sporta savienība” (turpmāk – LASS), lai segtu izdevumus, kas saistīti ar Latvijas studentu izlases hokejā dalību 29.Pasaules Ziemas Universiādē Krasnojarskā (Krievijā) no 2019.gada 2.marta līdz 12.martam (turpmāk – 29.Ziemas Universiāde) un Latvijas studentu izlases basketbolā dalību 30.Pasaules Vasaras Universiādē Neapolē (Itālijā) no 2019.gada 3.jūlija līdz 14.jūlijam (turpmāk – 30.Vasaras Universiāde). 3. Nepieciešamība piešķirt papildu valsts budžeta līdzekļus biedrībai „Latvijas Tenisa savienība” (turpmāk – LTS), lai segtu izdevumus, kas saistīti ar Federācijas kausa (FED CUP) sacensību organizēšanu Latvijā no 2019.gada 9.februāra līdz 10.februārim (turpmāk – Federāciju kauss). 4. Latvijas Nacionālās sporta padomes 2018.gada 12.decembra sēdē nolemtais (prot Nr.5 7.§, 7.3.apakšpunkts un 8.§, 8.3.apakšpunkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrija (turpmāk – Ministrija) ir saņēmusi LASS 2018.gada 26.jūnija un 2018.gada 22.novembra vēstuli, kurā LASS informē par no 2019.gada 2.marta līdz 12.martam Krasnojarskā (Krievijā) plānoto Ziemas Universiādi un no 2019.gada 3.jūlija līdz 14.jūlijam Neapolē (Itālijā) plānoto Vasaras Universiādi. Lai segtu izdevumus, kas saistīti ar Latvijas studentu izlases hokejā dalību 29.Ziemas Universiādē un Latvijas studentu izlases basketbolā dalību 30.Vasaras Universiādē saistītos izdevumus (dalības maksas, ceļa izdevumi, sagatavošanās u.c.), LASS lūdz valsts budžeta līdzfinansējumu 232 980 *euro* apmērā. Saskaņā ar LASS sniegto informāciju daļa izdevumu būtu sedzami jau 2018.gadā. Atzīmējams, ka Pasaules Universiāde ir starptautisks sporta un kultūras pasākums, kas tiek organizēts katru otro gadu un tiek vērtēts kā otrās prestižākās sporta sacensības aiz Olimpiskajām spēlēm. 28.Ziemas Universiādē Latvijas studentu izlases hokejā izcīnīja 6.vietu, kā rezultātā arī ieguvusi tiesības startēt 30.Ziemas Universiādē. Savukārt 29.Vasaras Universiādē Latvijas studentu izlases basketbolā izcīnīja 3.vietu un ir ieguvusi tiesības startēt 30.Vasaras Universiādē. LASS norāda, ka abu izlašu sastāvi dalībai Universiādēs tiks veidoti sadarbībā ar attiecīgo sporta veidu Sporta likumā noteiktā kārtībā atzītajām sporta federācijām, t.i. Latvijas Hokeja federāciju un Latvijas Basketbola savienību. LASS norāda, ka saskaņā ar Pasaules Universiādes nolikumiem komandai ir jāsedz dalības maksas, akreditācijas izdevumi, apdrošināšana, transporta izdevumi, ekipējuma un tērpu, kā arī sagatavošanās izdevumi.  Tāpat Ministrija ir saņēmusi LTS 2018.gada 12.septembra vēstuli Nr.06/09/2018 un 2018.gada 12.oktobra vēstuli Nr.04/10/2018, kurā LTS informē par no 2019.gada 9.februāra līdz 10.februārim Latvijā (Rīgā) plānotajām Federācijas kausa sacensībām tenisā starp Latvijas un Slovākijas sieviešu izlasēm. Saskaņā ar LTS sniegto informāciju būtiska daļa izdevumu būtu sedzami jau 2018.gadā. Atzīmējams, ka Federāciju kauss ir pasaulē nozīmīgākas un prestižākās sieviešu tenisa sacensības (pasaules komandu čempionāts), kuras norisinās kopš 1963.gada. Latvijas sieviešu tenisa izlase, kuras pamatsastāvā ir Latvijas titulētākās tenisistes Aļona Ostapenko un Anastasija Sevastova, 2018.gadā ir iekļuvusi starp 16 labākajām pasaules komandām (210 dalībvalstu konkurencē). Saskaņā ar Federāciju kausa izlozes rezultātiem ir zināms, ka Latvijas izlasei būs jāsacenšas ar Slovākijas izlasi un šīs Latvijas sportam nozīmīgās sacensības norisināsies no 2019.gada 9.februāra līdz 10.februārim Latvijā (Rīgā). LTS norāda, ka šīs sacensības būs nozīmīgs posms mūsu vadošajām tenisistēm, gatavojoties 2020.gada Olimpiskajām spēlēm Tokijā (Japānā), kā arī dos vērtīgu ieguldījumu Latvijas tenisa turpmākajā attīstībā. LTS vērtējumā šāda visaugstākās kategorijas starptautiskas sieviešu tenisa sacensības Latvijā norisināsies pirmo reizi un uzvaras gadījumā mūsu izlasei 2019.gada aprīlī būs iespēja cīnīties par iekļūšanu Federāciju kausa sacensību I grupā starp 8 spēcīgākajām pasaules komandām. Lai nodrošinātu Starptautiskās Tenisa federācijas (*International Tennis Federation* – ITF) izvirzīto šāda līmeņa sacensību organizēšanas prasību izpildi un apliecinātu Latvijas spēju šādu nozīmīgu starptautisku tenisa sacensību rīkošanā, LTS lūdz valsts budžeta līdzfinansējumu 205 500 *euro* apmērā, lai segtu izdevumus, kas saistīti ar Federāciju kausa organizēšanu.  Jautājums par LASS finansējuma pieprasījumu Latvijas studentu izlases dalībai 29.Pasaules Ziemas Universiādē un 30.Pasaules Vasaras Universiādē tika izskatīts Latvijas Nacionālās sporta padomes 2018.gada 12.decembra sēdē, kā rezultātā tika nolemts (prot Nr.5 7.§, 7.3.apakšpunkts) aicināt Ministru kabinetu no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai pārskaitīšanai LASS 40 000 *euro*, lai segtu izdevumus, kas saistīti ar Latvijas studentu izlases hokejā dalību 29.Pasaules Ziemas Universiādē un Latvijas studentu izlases basketbolā dalību 30.Pasaules Vasaras Universiādē, vienlaikus nosakot, ka LASS jānodrošina piešķirto valsts budžeta līdzekļu apguvi līdz 2018.gada 31.decembrim faktisko izdevumu segšanai. Tāpat tika noteikts (prot Nr.5 7.§, 7.5.apakšpunkts), ka citi ar Latvijas studentu dalību 29.Pasaules Ziemas Universiādē un 30.Pasaules Vasaras Universiādē saistītie izdevumi sedzami no LASS un Sporta likumā noteiktā kārtībā atzītajām attiecīgo sporta veidu sporta federācijām pieejamajiem līdzekļiem un papildus valsts budžeta līdzekļi šim mērķim netiek piešķirti. Saskaņā ar Sporta likuma 10.panta 11.daļu LASS ir piešķirtas tiesības koordinēt studentu sportu Latvijā un pārstāvēt tā kopīgās intereses. Saskaņā ar Sporta likuma 13.panta ceturto daļu Latvijā atzītajā sporta federācijām ir tiesības saņemt finanšu līdzekļus no valsts budžeta. Ņemot vērā faktu, ka LASS ir Latvijā atzīta sporta federācija, tai ir tiesības saņemt finanšu līdzekļus no valsts budžeta.  Tāpat Latvijas Nacionālās sporta padomes 2018.gada 12.decembra sēdē tika izskatīts jautājums par LTS finansējuma pieprasījumu Federācijas kausa organizēšanai Latvijā, kā rezultātā tika nolemts (prot Nr.5 8.§, 8.3.apakšpunkts) aicināt Ministru kabinetu no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai pārskaitīšanai LTS 203 094 *euro*, lai segtu izdevumus, kas saistīti ar Federācijas kausa organizēšanu Latvijā, vienlaikus nosakot, ka LTS jānodrošina piešķirto valsts budžeta līdzekļu apguvi līdz 2018.gada 31.decembrim faktisko izdevumu segšanai. Saskaņā ar Sporta likuma 10.panta ceturto daļu LTS kā tenisa sporta veidā atzītajai sporta federācijai ir tiesības vadīt un koordinēt darbu tenisa sporta veidā valstī, kā arī pārstāvēt valsti attiecīgajā starptautiskajā sporta organizācijā. Saskaņā ar Sporta likuma 13.panta ceturto daļu Latvijā atzītajām sporta federācijām ir tiesības saņemt finanšu līdzekļus no valsts budžeta. Ņemot vērā faktu, ka LTS ir Latvijā atzīta sporta federācija, tai ir tiesības saņemt finanšu līdzekļus no valsts budžeta.  Ministrijas rīcībā nav nepieciešamie līdzekļi 243 094 *euro* apmērā, kas būtu novirzāmi iepriekšminētajiem mērķiem. Visi finanšu līdzekļi 2018.gadam valsts budžeta programmas 09.00.00 „Sports” apakšprogrammā 09.09.00 „Sporta federācijas un sporta pasākumi” un apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā”, no kurām varētu segt ar iepriekšminētajiem mērķiem saistītās izmaksas 2018.gadā, ir sadalīti un attiecīgi ir noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – Ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām vai sporta organizācijām (līgums paredz Ministrijai tiesības samazināt līguma summu tikai tad, ja tiek izdarīti grozījumi likumā „Par valsts budžetu 2018.gadam”, vai sporta federācijas (organizācijas) neievēro pielīgtās saistības).  Saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa.  Izvērtējot LASS un LTS finanšu pieprasījumu daļējai izmaksu segšanai 2018.gadā, Ministrijas ieskatā tos var klasificēt kā valstiski īpaši nozīmīgu pasākumu, ko apliecina (1) fakts, ka Pasaules Universiāde ir starptautisks sporta un kultūras pasākums, kas tiek organizēts katru otro gadu un tiek vērtēts kā otrās prestižākās sporta sacensības aiz Olimpiskajām spēlēm; (2) fakts, ka Federāciju kauss ir pasaulē nozīmīgākas un prestižākās sieviešu tenisa sacensības (pasaules komandu čempionāts), kuras norisinās kopš 1963.gada; (3) Latvijas Nacionālās sporta padomes paustais atbalsts. Tāpat ir norādāms, ka LASS un LTS ir valstiski nozīmīgas sporta organizācijas, kuras nodrošina tām kā atzītajām sporta federācijām Sporta likumā noteikto uzdevumu izpildi. Papildus ir norādāms, ka, nepiešķirot finansējumu Latvijas studentu izlases hokejā dalībai 29.Ziemas Universiādē un Latvijas studentu izlases basketbolā dalībai 30.Vasaras Universiādē, pastāv risks, ka minētās izlases sacensībās netiks pārstāvētas. Tāpat ir norādāms, ka, nepiešķirot finansējumu Federāciju kausa organizēšanai, pastāv risks, ka nevarēs tikt nodrošināta ITF izvirzīto šāda līmeņa sacensību organizēšanas prasību izpilde, kas apdraudēs iespēju arī turpmāk Latvijā organizēt augstākā līmeņa starptautiskas sporta sacensības tenisā, tādejādi negatīvi ietekmējot šī sporta veida attīstību. Papildus atzīmējams, ka, daļēji sedzot izmaksas 2018.gadā, tiek samazināts LASS un LTS budžetā nepieciešamo līdzekļu apmērs 2019.gadā, jo tiek ietaupīti līdzekļi vairākās izmaksu pozīcijās (piemēram, iegādājoties savlaicīgi aviobiļetes, tās ir lētākas nekā tās iegādājoties neilgi pirms lidojuma).  Saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu ministrija pieprasījumu apropriācijas pārdalei no programmas “Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā.  Ievērojot minēto, Ministrija ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai 243 094 *euro*, tai skaitā: (1) 40 000 *euro* pārskaitīšanai LASS, lai segtu izdevumus, kas saistīti ar Latvijas studentu izlases hokejā dalību 29.Ziemas Universiādē un Latvijas studentu izlases basketbolā dalību 30.Vasaras Universiādē; (2) 203 094 *euro* pārskaitīšanai LTS, lai segtu izdevumus, kas saistīti ar Federācijas kausa organizēšanu Latvijā. Tāpat Rīkojuma projekts paredz uzdevumu Ministrijai nodrošināt, ka LASS un LTS piešķirtos valsts budžeta līdzekļus izlieto līdz 2018.gada 31.decembrim faktisko izdevumu segšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Ministrija. Rīkojuma projekta izstrādes procesā notikušas konsultācijas ar LASS un LTS. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2018** | | Turpmākie trīs gadi (*euro*) | | | | |
| **2019** | | **2020** | | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.  gadam | izmaiņas, salīdzinot ar vidēja termiņa budžeta ietvaru 2020.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **243 094** | **0** | **0** | **0** | **0** | **0** |
| 2.1. valsts pamatbudžets | *0* | *243 094* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme: | **0** | **- 243 094** | **0** | **0** | **0** | **0** | **0** |
| 3.1. valsts pamatbudžets | *0* | *- 249 094* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 243 094 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X  **0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju skatīt pievienotajā paskaidrojošajā materiālā (LASS 2018.gada 26.jūnija un 2018.gada 22.novembra vēstulēs, kā arī informāciju par 40 000 *euro* sadalījumu LASS 2018.gada 13.decembra vēstulē; LTS 2018.gada 12.septembra vēstulē Nr.06/09/2018 un 2018.gada 12.oktobra vēstulē Nr.04/10/2018, kā arī informāciju par 203 094 *euro* sadalījumu pievienotajā tāmē). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. | | | | | | |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018.gada 17.jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”.  Ministrija nodrošinās, ka LASS un LTS piešķirtos valsts budžeta līdzekļus izlieto līdz 2018.gada 31.decembrim faktisko izdevumu segšanai. Minētā prasība tiks noteikta finansēšanas līgumos, kas tiks slēgti starp Ministriju un attiecīgi LASS un LTS. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministra vietā –

labklājības ministrs Jānis Reirs

Vizē:

Valsts sekretāre Līga Lejiņa

Severs 67047935

edgars.severs@izm.gov.lv